Diari Oficial de la Generalitat Valenciana


Sumari del DOGV 4246, del 10-05-2002 (2002/4538)

Informació pública de la notificació al senyor Cándido Hinojosa Alemany, per tal que trasllade l'embarcació «Cristian y Davinia» fora del port de Cullera.
----------------------------------------------------------------------------------------------------------------------------------------------------------

### Dades del document

Número de DOGV
:   4246

Data del DOGV
:   10-05-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/4538


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública de la notificació al senyor Cándido Hinojosa Alemany, per tal que trasllade l¡embarcació Cristian y Davinia fora del port de Cullera. [2002/X4538]
  
Ja que no s'ha pogut notificar al senyor Cándido Hinojosa Alemany en el domicili conegut per aquesta administració, la Resolució del director del Centre de Desenvolupament Marítim, amb data 6 de març de 2002, per la qual es requereix el senyor Cándido Hinojosa Alemany perquè procedisca a traslladar l'embarcació Cristian y Davinia, fora del port de Cullera, en el termini improrrogable de cinc dies. D'acord amb el que estableix l'article 59.4 de la Llei 30/92, de 26 de novembre, es fa públic el text integre de la citada resolució perquè el present anunci servisca de notificació a l'interessat.
  
?Vist l'informe del Servei d'Explotació i Conservació de Ports sobre l'assumpte de referència, en el qual s'indica:
  
L'embarcació pesquera denominada Cristian y Davinia, amb matrícula 3a-1-162, s'ha afonat al port de Cullera en la zona del moll pesquer.
  
Posats en contacte amb la confraria de pescadors de Cullera perquè ens comunicara el propietari de l'embarcació, ens indiquen que el desconeixen i que l'embarcació es troba o s'ha trobat relacionada amb processos judicials, en el Jutjat de Primera Instància núm. 2, de Sueca.
  
No obstant això, la situació de l'embarcació en el port fa perillar les maniobres d'atracada de la resta d'embarcacions per això es fa necessària la realització immediata dels treballs de resurament i avarada en sec, treballs que han sigut pressupostats per l'empresa Grúas Hoyo, amb una quantitat de 1.394,34 euros, l'IVA inclòs.
  
Atés que la navegació en el port s'ha de realitzar en condicions de seguretat i que l'embarcació afonada ho impedeix, i que la imatge d'abandó i ruïna que ofereix el vaixell afonat no és la més adequada per a un port com el de Cullera, amb una important càrrega turística, aquest Servei d'Explotació i Conservació de Ports proposa a la Direcció del Centre de Desenvolupament Marítim que:
  
Per part del Servei d'Explotació i Conservació de Ports es procedisca a l'extracció i posada en sec del vaixell pesquer Cristian y Davinia, amb matrícula 3a-1-162.
  
Efectuades les oportunes gestions amb la Capitania Marítima de València, resulta que en la propietat del vaixell consta el senyor Cándido Hinojosa Alemany, així com que sobre l'embarcació pesa l'anotació d'embargament decretada pel Jutjat de Primera Instància núm. 2, de Sueca, en els actes de juí executiu núm. 180/99.
  
Posats en contacte amb el referit Jutjat, se'ns informa que l'embarcació ha sigut subhastada, i que es troba pendent de dictar l'acta d'adjudicació, per això fins al dia de hui la propietat continua sent del senyor Cándido Hinojosa Alemany.
  
Atés que d'acord amb el que disposa la Llei 60/1962, de 24 de desembre, de Règim d'Auxili, Salvament, Remolcaments, Troballes i Extraccions Marítimes, en l'article 25: ?L'extracció de coses afonades dins dels ports espanyols es regirà per la legislació de ports?.
  
Atés que l'article 107.2 de la Llei 27/1992, de 24 de novembre, de Ports de l'Estat i de la Marina Mercant, disposa que:
  
?2. En els supòsits d'afonament de vaixells en les aigües d'un port, l'Autoritat Portuària indicarà als seus propietaris, naviliers, representants o a les companyies asseguradores on han de situar les seues restes o el vaixell una vegada resurat, dins del termini que a l'efecte determine, així com les garanties o mesures de seguretat que s'han de prendre per a evitar un nou afonament.
  
Si incompliren les ordres o els acords de l'Autoritat Portuària, aquesta podrà utilitzar per al rescat del vaixell afonat els mitjans d'execució forçosa prevists en l'ordenament jurídic, i quedarà obligat, en qualsevol cas, el propietari o el navilier a sufragar les despeses ocasionades.
  
Si aquest no abonara en el termini reglamentàriament establit les quantitats meritades pel rescat, l'Autoritat Portuària podrà procedir a l'alienació de les restes del vaixell, i deduirà de l'import obtingut les despeses ocasionades. Si no és suficient, la diferència serà exigida per via de constrenyiment?.
  
Atés que l'article 98 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, estableix que serà procedent l'execució subsidiària quan es tracte d'actes que, per no ser personalíssims, puguen ser realitzats per un subjecte diferent de l'obligat: ?En aquest cas les administracions públiques realitzaran l'acte, per si o a través de les persones que determinen, a costa de l'obligat?.
  
Fent ús de les atribucions que concedeix al director del Centre de Desenvolupament Marítim l'article 35 del Decret 210/2001, de 18 de desembre, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, resolc:
  
Requerir el senyor Cándido Hinojosa Alemany perquè procedisca a traslladar l'embarcació Cristian y Davinia fora del port de Cullera, en el termini improrrogable de cinc dies, amb l'advertiment que, en cas d'incompliment per part d'aquest, es procedirà a l'execució subsidiària per l'administració, i a costa de l'executat, d'acord amb el que establix el mateix article 107 de la Llei de Ports de l'Estat i de la Marina Mercant, i dels articles 95 a 98 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i seran a càrrec del propietari tant les despeses ocasionades per l'embarcació Cristian y Davinia fins a la data (1.394,34 euros IVA inclòs) com les generades per les operacions mencionades.
  
Contra aquesta resolució no es pot interposar cap recurs, ja que es tracta únicament d'un requeriment al qual es poden presentar al·legacions, sense perjuí del dret de l'administrat a utilitzar-ne qualsevol que estime oportú.-